**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2015 M. LIEPOS 10 D. SPRENDIMO NR. T2-173 „DĖL KLAIPĖDOS MIESTO SAVIVALDYBĖS TARYBOS ETIKOS KOMISIJOS SUDARYMO“ PAKEITIMO“ PROJEKTO**

1. **Projekto rengimą paskatinusios priežastys.**

Klaipėdos miesto savivaldybės tarybos (toliau – Taryba) 2015 m. liepos 10 d. sprendimu Nr. T2-173 buvo sudaryta Klaipėdos miesto savivaldybės Etikos komisija (toliau – Etikos komisija). Tarybos 2017 m. lapkričio 25 d. sprendimu Nr. T2-306 Etikos komisijos sudėtis pakeista, įtraukiant 7 Tarybos narius, 2 visuomenės atstovus ir 3 seniūnaičius. Pagal Etikos komisijos veiklos nuostatus, patvirtintus Tarybos 2016 m. kovo 31 d. sprendimu Nr. T2-91, ši komisija sudaroma Tarybos sprendimu iš 13 narių: 8 Tarybos narių, kurių kandidatūras teikia savivaldybės meras, ir 5 seniūnaičių arba seniūnaičių ir visuomenės atstovų, iš kurių būtų ne mažiau kaip 3 seniūnaičiai. Klaipėdos miesto savivaldybės tarybos veiklos reglamento, patvirtinto Tarybos 2016 m. birželio 23 d. sprendimu Nr. T2-184, 29.6 punkte nurodyta, kad komisijos (visuomeninės tarybos) sudėties formavimo tvarka turi būti nustatoma vadovaujantis demokratiškumo, visuomenės ir politinių frakcijų proporcingo atstovavimo, profesionalumo, nepriekaištingos reputacijos ir savanoriškumo principais atsižvelgiant į komisijos (visuomeninės tarybos) veiklos tikslus ir funkcijas.

Tarybos narių pasikeitimas, t.y. vietoje buvusios Tarybos narės Ligitos Girskienės naujam Tarybos nariui Mindaugui Gyliui pradėjus eiti pareigas, sąlygojo šio sprendimo projekto parengimą. Visuomeninis rinkimų komitetas „Puteikis plius“ 2018 m. kovo 12 d. raštu Nr. TNS-51 į Etikos komisijos narius delegavo Tarybos narį Mindaugą Gylį.

Projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

**2. Sprendimo projekto tikslas ir uždaviniai.**

Sprendimo projektu siekiama užtikrinti pilnos sudėties Etikos komisiją.

  **3. Kokių teigiamų rezultatų laukiama.**

Tarybai priėmus šį sprendimą, bus užtikrintas Etikos komisijos efektyvus darbo organizavimas pilna sudėtimi.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

**5. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų parengti nereikia.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**PRIDEDAMA:**

1. Sprendime nurodytųteisės aktų ištraukos, 1 lapas;
2. Klaipėdos miesto savivaldybės tarybos 2015-07-10 sprendimo Nr. T2-173 kopija, 1 lapas;
3. Klaipėdos miesto savivaldybės tarybos 2017-11-23 sprendimo Nr. T2-306 kopija, 1 lapas;
4. 2018 m. kovo 12 d. rašto (el.laiško) Nr. TNS-51 kopija, 1 lapas.

Klaipėdos miesto savivaldybės tarybos ir mero sekretorius Modestas Vitkus

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.